**VAGYONKEZELÉSI szerződés**

**(Tervezet)**

amely létrejött egyrészről

**Nagyvázsony Község Önkormányzata**

székhelye: 8291 Nagyvázsony, Kinizsi P. u. 96.

képviseli: Fábry Szabolcs polgármester

törzsszáma: 428798

adóigazgatási azonosító száma: 15428794-2-19

bankszámlaszáma: 73200017-10000290

statisztikai számjele: 15428794-8411-321-19

mint tulajdonos (a továbbiakban: Tulajdonos), valamint a

**Veszprémi Tankerületi Központ**

székhelye: 8200 Veszprém, Szabadság tér 15.

képviseli: Szauer István tankerületi igazgató

adószám: 15835530-2-19

Előirányzat-felhasználási keretszámla száma:10048005-00336956-00000000

ÁHT azonosítója: 361762

KSH statisztikai számjele: 15835530-8412-312-19

mint vagyonkezelő (a továbbiakban: Vagyonkezelő),

(a továbbiakban együtt: **Felek**) között alulírott helyen és napon a következő feltételekkel:

1. **ELŐZMÉNYEK**

A Tulajdonos és a Vagyonkezelő jogelődje, a Klebelsberg Intézményfenntartó Központ (továbbiakban: KLIK) között, 2013. január hónapban vagyonkezelési szerződés jött létre Nagyvázsony KözségÖnkormányzatának tulajdonát képező ……………. hrsz-ú kivett, ……………… megnevezésű ingatlan ………………m2 nagyságú területére, illetve a szerződés melléklete szerinti ingó vagyontárgyakra vonatkozóan.

„Az állami köznevelési közfeladat ellátásában fenntartóként részt vevő szervekről, valamint a Klebelsberg Központról” szóló 134/2016. (VI. 10.) Korm. rendelet alapján a köznevelési intézmények fenntartásával és működtetésével kapcsolatos feladatok ellátása céljából a KLIK-ből a területi szervei 2017. január 1-jével kiválnak, és a Korm. rendeletben meghatározott tankerületi központba olvadnak be, a KLIK központi szerve 2017. január 1-jétől Klebelsberg Központ néven működik tovább. A Vagyonkezelő illetékességi körébe tartozó köznevelési intézmények fenntartói jogai és kötelezettségei tekintetében 2017. január 1-jétől a KLIK jogutódja a Veszprémi Tankerületi Központ.

2017. január 1-jétől a …………………………….. (továbbiakban: Intézmény) fenntartója a Veszprémi Tankerületi Központ.

Az Nkt. 2017. január 1. napjától hatályos 74. § (4) bekezdése alapján a tankerületi központ által fenntartott köznevelési intézmény feladatainak ellátását szolgáló, települési önkormányzati tulajdonú ingatlan és ingó vagyonra vonatkozóan a tankerületi központot ingyenes vagyonkezelői jog illeti meg mindaddig, amíg a köznevelési közfeladat a tankerületi központ részéről történő ellátása az adott ingatlanban meg nem szűnik.

Az Nkt. 99/G. § (1) bekezdése értelmében a tankerületi központ által fenntartott, települési önkormányzat által működtetett köznevelési intézmény 76. §-ban meghatározott működtetésével kapcsolatos jogviszonyokból származó jogok és kötelezettségek a tankerületi központot 2017. január 1-jétől illetik meg, illetve terhelik.

Jelen szerződés aláírásával egyidejűleg a Tulajdonos és a KLIK között 2013. január hónapban létrejött Vagyonkezelési szerződés megszűnik.

Jelen szerződés célja a Központ fenntartásában lévő Intézmény további zökkenőmentes működésének biztosítása, továbbá a vagyonkezelői jogosultság megállapítása.

Fentiekre figyelemmel Felek a jelen szerződés tárgyát képező vagyonelemek vagyonkezelői joga gyakorlásának szabályait az alábbiak szerint állapítják meg:

1. **A szerződés tárgya**
2. Tulajdonos ingyenes vagyonkezelésbe adja, a Vagyonkezelő ingyenes vagyonkezelésbe veszi a **……………** helyrajzi számú ………………megnevezésű, természetben  **8291 Nagyvázsony, Iskola u. 1.** szám alatt található ingatlannak – az 2. számú mellékletben található alaprajz szerinti …………………. m2 nagyságú, jelen szerződés 2. számú mellékletében található alaprajzon természetben megjelölt részét (a továbbiakban: Ingatlan), valamint a jelen szerződés 6. számú melléklete szerinti ingó vagyontárgyakat vagyonkezelői jog alapítása jogcímén.
3. Az 1. számú melléklet tartalmazza az Átvevő vagyonkezelésébe kerülő, a feladat ellátását szolgáló ingatlanok pontos meghatározását.
4. Felek megállapodnak abban, hogy - figyelemmel arra a tényre, hogy a köznevelési intézmény osztott használatú ingatlanban található, - az ingatlan üzemeltetési költségmegosztását külön megállapodásukban rögzítik.
5. Vagyonkezelő az 1. pontban meghatározott ingatlanra vonatkozó vagyonkezelői jogát az ingatlan-nyilvántartásba bejegyezteti, amelyhez Tulajdonos feltétlen és visszavonhatatlan hozzájárulását adja. A Felek megállapodnak, hogy a vagyonkezelői jog ingatlan-nyilvántartásba történő bejegyezéséről, valamint annak esetleges módosításáról, törléséről Vagyonkezelő köteles gondoskodni, az ezzel kapcsolatosan felmerülő mindennemű költséget Vagyonkezelő köteles viselni.
6. Felek megbízzák dr. Udvarhelyi Olivér ügyvédet (8200 Veszprém, Radnóti tér 2/A), hogy a vagyonkezelői jog bejegyzésével kapcsolatban a földhivatal és egyéb hatóságok, bíróságok és harmadik személyek előtt teljes jogkörben eljárjon.
7. **Felek jogai és kötelezettségei**
8. Vagyonkezelő ingyenes vagyonkezelői jogának fennállása alatt a köznevelési intézmény feladatainak ellátását szolgáló ingatlan és ingó vagyont Tulajdonos nem idegenítheti el, nem terhelheti meg, bérbe nem adhatja.
9. A Vagyonkezelő a vagyonkezelésében lévő önkormányzati tulajdonú ingatlanok használatát tanítási időn kívül és a Vagyonkezelő fenntartásában és működtetésében lévő köznevelési intézmény Pedagógiai Programjában, szervezeti és működési szabályzatában, házirendjében, valamint a Vagyonkezelő szervezeti és működési szabályzatában meghatározott feladatok ellátásának zavarása nélkül önkormányzati, helyi közösségi és kulturális, valamint sportrendezvények lebonyolítása céljából polgármesteri hatáskörben kötendő külön megállapodás alapján ingyenesen biztosítja a tulajdonos önkormányzat számára. A megállapodás megkötéséhez szükség van az érintett köznevelési intézmény vezetőjének előzetes véleményére. A Tulajdonos ingyenes ingatlan használatra jogosult különösen a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 44/A. §-ában előírt alternatív napközbeni ellátás keretében megszervezett nyári nappali felügyelet kötelező feladat ellátása érdekében.
10. Vagyonkezelő tudomásul veszi, hogy a gyermekétkeztetéshez, valamint a szünidei gyermekétkeztetéshez szükséges ingó és ingatlan vagyon Vagyonkezelő részére nem került átadásra, azokat az Önkormányzat – a Gyvt. 21/A. és 21/C. §-aiban előírt kötelező feladatellátásának biztosítása céljából – önállóan hasznosítja. A ………………….. szám alatti telephelyen működő konyhát továbbra is az Önkormányzat által a gyermek és diákétkeztetés biztosítása céljából kiírt közbeszerzési eljárás során nyertes vállalkozás, a(z) …………………. üzemelteti, erre tekintettel Vagyonkezelő és az étkeztetést végző vállalkozás külön megállapodást köt. A Vagyonkezelő ingyenesen biztosítja azon helyiségek elérhetőségét, ahol az Önkormányzat a Gyvt. 21/C. §-ában meghatározott szünidei gyermekétkeztetést megszervezi, ideértve az étkezési térítési díjak beszedésének biztosítását.
11. A Vagyonkezelő biztosítja, hogy a Tulajdonos az önkormányzati, helyi közösségi, kulturális célú hirdetményeit az ingatlanokban a közösen meghatározott helyen és módon, a Vagyonkezelő által meghatározott időtartamban kifüggesztheti.
12. Vagyonkezelőt a vagyonkezelésében lévő vagyonnal kapcsolatban megilletik a tulajdonos jogai, és terhelik a tulajdonos kötelezettségei - ideértve a számvitelről szóló törvény szerinti könyvvezetési és beszámoló-készítési kötelezettséget is - azzal, hogy
	1. a vagyont nem idegenítheti el, valamint - jogszabályon alapuló, továbbá az ingatlanra közérdekből külön jogszabályban feljogosított szervek javára alapított használati jog, vezetékjog vagy ugyanezen okokból alapított szolgalom, továbbá a helyi Önkormányzat javára alapított vezetékjog kivételével - nem terhelheti meg,
	2. a vagyont biztosítékul nem adhatja,
	3. a vagyonon osztott tulajdont nem létesíthet,
	4. a vagyonkezelői jogot harmadik személyre nem ruházhatja át és nem terhelheti meg, valamint
	5. polgári jogi igényt megalapító, polgári jogi igényt eldöntő tulajdonosi hozzájárulást a vagyonkezelésében lévő vagyonra vonatkozóan hatósági és bírósági eljárásban sem adhat, kivéve a jogszabályon alapuló, továbbá az ingatlanra közérdekből külön jogszabályban feljogosított szervek javára alapított használati joghoz, vezetékjoghoz vagy ugyanezen okokból alapított szolgalomhoz, továbbá a helyi önkormányzat javára alapított vezetékjoghoz történő hozzájárulást.
13. Vagyonkezelő a vagyonkezelésében lévő vagyont a központi berendezésekkel és felszerelésekkel együtt rendeltetésszerűen, a vagyonkezelési szerződésnek, a meghatározott hasznosítási célnak, a rendes gazdálkodás szabályainak megfelelően, a vagyonra vonatkozó biztonsági előírások betartásával, a közvagyont használó személytől elvárható gondossággal, mások jogainak és törvényes érdekeinek sérelme nélkül jogosult birtokolni, használni, szedni hasznait.
14. Amennyiben Vagyonkezelő a vagyonkezelésében lévő vagyon használatát másnak átengedi, a használó magatartásáért, mint sajátjáért felel.
15. Vagyonkezelő viseli a vagyonkezelésében lévő vagyonnal összefüggő költségeket, közterheket, díjakat, gondoskodik a vagyonvédelemről, beleértve a vagyon biztosításáról is.
16. Vagyonkezelő felelős az ingatlannal kapcsolatban a tűzvédelmi, munkavédelmi és környezetvédelmi törvényekben és egyéb kapcsolódó jogszabályokban foglaltak betartásáért és betartatásáért.
17. Vagyonkezelő köteles teljesíteni a vagyonkezelésében lévő vagyonnal kapcsolatban a jogszabályokban, valamint a vagyonkezelési szerződésben előírt nyilvántartási, adatszolgáltatási, beszámolási és elszámolási kötelezettségeket.
18. A vagyonkezelésre átadott eszközöket a Vagyonkezelő az Tulajdonos tulajdonaként, elkülönítetten köteles nyilvántartásba venni, azokról feladatellátási helyenként főkönyvi és analitikus nyilvántartást vezetni. Az amortizációt a Vagyonkezelő Számviteli Politikájában rögzített leírási kulcsok alapján kell elszámolni.

A Vagyonkezelő köteles az Tulajdonos részére negyedévente a negyedévet követő hónap 10. napjáig – a negyedik negyedévet követően január 31-ig – írásban adatot szolgáltatni az eszközök bruttó értékében történt változásról, a tárgynegyedévben elszámolt értékcsökkenésről, valamint főkönyvi számonként a negyedév végén meglévő állomány bruttó értékéről, és halmozott értékcsökkenéséről.

A leltározást a vonatkozó jogszabályi előírások szerint a Vagyonkezelő végzi.

1. A selejtezést 200.000 Ft bruttó egyedi érték alatti eszközök esetén a Vagyonkezelő saját hatáskörben elvégezheti, mely megtörténtéről 30 napon belül értesítést küld a Tulajdonos részére. Az 200.000 Ft bruttó egyedi érték feletti eszközök esetén a selejtezést – a Vagyonkezelő javaslata alapján – a Tulajdonos végzi. A Vagyonkezelő gondoskodik a selejtezésre javasolt vagyontárgyak elkülönítéséről, a szükséges szakértői vélemények beszerzéséről.
2. A vagyonkezelésbe adott vagyont, annak értékét és változásait Vagyonkezelő nyilvántartja. Az érték nyilvántartásától el lehet tekinteni, ha az adott vagyontárgy értéke természeténél, jellegénél fogva nem állapítható meg. A nyilvántartásnak tartalmaznia kell a vagyon elsődleges rendeltetése szerinti közfeladat megjelölését is. A nyilvántartási adatok - a minősített adat védelméről rendelkező jogszabályok szerinti minősített adat kivételével - nyilvánosak.
3. Vagyonkezelő a vagyonkezelésében lévő vagyont érintő lényeges változásokat, a változás bekövetkezésétől számított 5 napon belül köteles jelenteni a Tulajdonosnak.
4. Vagyonkezelő köteles Tulajdonost haladéktalanul értesíteni az ingatlan egészét fenyegető veszélyről és a beállott kárról, a tudomására jutott minden olyan tényről, adatról, körülményről, amely a vagyon rendeltetésszerű, zavarmentes használatát akadályozza, kár bekövetkezésével fenyeget, a vagyon nagyobb mérvű romlásához vezethet, valamint arról, ha őt jogai gyakorlásában harmadik személy akadályozza.
5. Vagyonkezelő saját költségén köteles a veszély elhárítása, a kárenyhítés, valamint a vagyon romlásának megakadályozása érdekében haladéktalanul intézkedni, és viselni annak terheit.
6. A 19. pontban Vagyonkezelő számára meghatározott intézkedések elmaradása vagy késedelme miatt bekövetkezett kárt, illetve költségnövekedést is Vagyonkezelő köteles viselni.
7. Vagyonkezelő felel minden olyan kárért, amely a rendeltetésellenes vagy szerződésellenes használat következménye. A nem rendeltetésszerű használat folytán keletkezett hibák kijavítása, károk megtérítése Vagyonkezelő kötelezettsége függetlenül attól, hogy a bekövetkezett hiba, illetve kár alkalmazottjai, ügyfelei, Vagyonkezelő intézményeiben tanulók vagy az érdekkörében eljáró személyek magatartására vezethető vissza. Nem terheli a kártérítési kötelezettség, ha bizonyítja, hogy az adott helyzetben olyan magatartást tanúsított, ami a közvagyon használójától elvárható volt.
8. Tulajdonos Vagyonkezelőtől követelheti a vagyonkezelésbe adott vagyon rendeltetés-, illetve szerződésellenes használatának megszüntetését. Ha Vagyonkezelő a rendeltetés-, illetve szerződésellenes használatot - a Tulajdonos felhívása ellenére - tovább folytatja, Tulajdonos kártérítést követelhet.
9. Vagyonkezelő gondoskodik a vagyonkezelésében lévő vagyon értékének, állagának megóvásáról, karbantartásáról, a szükséges felújítások, pótlások, cserék kivitelezési munkálatainak elvégzéséről, elvégeztetéséről, így az ingatlanban lévő központi berendezések, az ezekhez csatlakozó vezetékrendszerek működőképes állapotának biztosításáról, az átvételkori állapotnak megfelelő szinten tartásáról.
10. Tekintettel arra, hogy Vagyonkezelő olyan közfeladatot lát el, amely után bevételeinek több mint fele államháztartási körből származik, a felek a Magyarország helyi önkormányzatairól szóló 2011. évi CLXXXIX. törvény 109.§ (6) bekezdésére tekintettel megállapodnak abban, hogy a Tulajdonos a bevételekben meg nem térülő elszámolt értékcsökkenésnek megfelelő összeg erejéig elengedi Vagyonkezelőnek a Tulajdonossalszemben fennálló, a kezelt vagyonnal összefüggő hosszú lejáratú kötelezettségét. Vagyonkezelő az értékcsökkenés elszámolását követően legkésőbb január 31-ig adatot szolgáltat a Tulajdonos részére a bevételekben meg nem térülő általa elszámolt értékcsökkenés összegéről.
11. Vagyonkezelő a saját költségén a Tulajdonos előzetes írásbeli engedélye alapján jogosult
	1. a vagyonkezelésében lévő ingatlant átalakítani, illetőleg a falak, a mennyezet, vagy a padlózat megbontásával, tárgyaknak azokhoz történő rögzítésével járó műveletet,
	2. az elszámolt értékcsökkentést meghaladó, annak értékét növelő beruházást, felújítást elvégezni.
12. A beruházás, felújítás értékét Vagyonkezelőnekbizonylatokkal kell igazolnia és azokról a 14. pont szerint adatot szolgáltatni, illetve évente minden év január 15. napjáig írásban be kell számolnia Tulajdonosnak.Vagyonkezelő az elvégzett felújítás, átalakítás, beruházás költségeinek megtérítésére sem a szerződés hatálya alatt, sem pedig annak megszűnését követően a Tulajdonossal szemben igényt nem támaszthat.
13. Az állagmegóváson túl jelentkező rekonstrukciós, fejlesztési költségek finanszírozására a felek megállapodnak, hogy a Vagyonkezelő jogosult az ingatlan felújítására, fejlesztésére saját vagy pályázati forrásból az Tulajdonos értesítése mellett.
14. Vagyonkezelő az ingatlanban riasztórendszert, telefonos és számítógépes hálózatot építhet ki. Erről előzetesen köteles a Tulajdonost írásban tájékoztatni. Vagyonkezelő az ebből fakadó költségeinek megtérítésére sem a szerződés hatálya alatt, sem pedig annak megszűnését követően Tulajdonossal szemben igényt nem támaszthat.
15. Vagyonkezelő jogosult az ingatlant saját berendezéseivel ellátni, e berendezések felett szabadon rendelkezhet, és a szerződés megszűnése esetén ezeket saját tulajdonaként elszállíthatja, köteles azonban az eredeti állapotot a szerződés megszűnésekor saját költségén helyreállítani.
16. Tulajdonos az ingatlanban lévő, Vagyonkezelő tulajdonát képező vagyontárgyakért felelősséget nem vállal.
17. Tulajdonos tulajdonában maradó, Vagyonkezelő vagyonkezelésébe adott, a köznevelési feladat ellátásához véglegesen feleslegessé vált vagyont - beleértve a rendeltetésszerű használat mellett elhasználódott vagy elavult eszközöket is - 30 napon belül köteles Tulajdonos részére visszaadni, aki köteles azt visszavenni. Vagyonkezelő a rendeltetésszerű használat mellett elhasználódott vagy elavult eszközök kivételével az egyéb vagyont rendeltetésszerű használatra alkalmas állapotban köteles visszaadni a szerződés megszűnésekor Tulajdonosnak.
18. Tulajdonos évente legalább egy alkalommal, a nevelő-oktató munka, illetve Vagyonkezelő működésének zavarása nélkül, előzetes értesítés alapján ellenőrizheti a vagyonkezelésbe adott önkormányzati vagyonnal való gazdálkodást, a vagyon rendeltetésszerű használatát.

Az ellenőrzés során Tulajdonos képviselője jogosult

a) Vagyonkezelő vagyonkezelésében lévő ingatlan területére, illetve Vagyonkezelő által

használt helyiségekbe belépni és ott tartózkodniVagyonkezelő képviselőjének jelenlétében,

1. az ellenőrzés tárgyához kapcsolódó iratokba és más dokumentumokba, elektronikus adathordozón tárolt adatokba - a külön jogszabályokban meghatározott adat- és titokvédelmi előírások betartásával - betekinteni,
2. Vagyonkezelő arra felhatalmazott alkalmazottjától írásban vagy szóban felvilágosítást, információt kérni,
3. az átadott ingó vagyontárgyak meglétét és állagát ellenőrizni.

Tulajdonos az ellenőrzés megállapításairól értesíti Vagyonkezelőt, továbbá, amennyiben megállapításai annak hatáskörét érintik, az Állami Számvevőszéket is.

1. **A szerződés megszűnése**
	1. A jelen vagyonkezelési szerződést Felek annak aláírásának napjától kezdődően határozatlan időtartamra kötik.

A szerződés megszűnik, ha:

* + 1. Vagyonkezelő megszűnik,
		2. Vagyonkezelő feladatellátási kötelezettsége megszűnik,
		3. az állami köznevelési feladat ellátása a vagyonkezelésbe adott ingatlanban megszűnik,
		4. azt a Felekközös megegyezéssel megszüntetik.
	1. Vagyonkezelő a vagyonkezelői joga megszűnése esetén, a megszűnése napjától számított 30 napon belül köteles az ingatlant kiüríteni és azt, valamint a vagyonkezelésébe adott, a vagyonkezelés megszűnése időpontjában meglévő ingóságokat rendeltetésszerű használatra alkalmas állapotban Tulajdonos részére visszaadni.
	2. Amennyiben Vagyonkezelő az ingatlant az előírt határidőig nem hagyja el, Tulajdonos jogosult a helyiségeket birtokba venni, Vagyonkezelőnek a helyiségekben található ingóságairól két tanúval hitelesített leltárt készíteni, és Vagyonkezelőt az ingóságok 8 napon belüli elszállítására írásban felszólítani.
	3. Amennyiben Vagyonkezelő az írásbeli felszólítását követő 8 napon belül nem szállítja el ingóságait, Tulajdonos jogosult Vagyonkezelőnek az ingatlanban lévő vagyontárgyait Vagyonkezelő költségén elszállíttatni és megfelelő helyen történő raktározásáról Vagyonkezelő költségén gondoskodni.
	4. A vagyonkezelési szerződés megszűnése esetén Vagyonkezelő cserehelyiségre igényt nem tarthat.
	5. A vagyonkezelési szerződés megszűnése esetén a vagyonkezelői jognak az ingatlan ­nyilvántartásból való törléséről Vagyonkezelő köteles gondoskodni.

A szerződést a Felek írásban jogosultak módosítani vagy kiegészíteni.

Kapcsolattartók kijelölése:

Nagyvázsony Önkormányzata kapcsolattartója:

…………………

Tel.: +36 …………………

 E-mail: …………………………

Veszprémi Tankerületi Központ kapcsolattartója:

dr. Gulyás Edina

Tel.: +36 88 – 550 - 256

E-mail: veszpremitk@klik.gov.hu

* 1. Felek a jelen jogügyletből eredő, közöttük esetlegesen keletkező jogvitákat elsősorban közvetlen tárgyalások útján kísérelik meg rendezni, peres eljárás esetére a per tárgyától függően a Veszprémi Járásbíróság, valamint a Veszprémi Törvényszék kizárólagos illetékességét kötik ki.
	2. A szerződésre egyebekben a Polgári Törvénykönyvről szóló 2013. évi V. törvény, a nemzeti vagyonról szóló 2011. évi CXCVI. törvény és a vonatkozó jogszabályok előírásai az irányadók.
	3. Jelen szerződés 8 számozott oldalból áll és 8 eredeti példányban készült, amelyből 3 példány a Tulajdonost, 5 példány Vagyonkezelőt illeti meg.
	4. Felek a jelen szerződést együttesen elolvasták, és a közös értelmezést követően, mint akaratukkal mindenben megegyezőt, cégszerűen aláírták.
	5. Jelen vagyonkezelési szerződést Nagyvázsony Önkormányzata …………/2017. (. .) számú határozatával elfogadta.

A jelen szerződés a mellékletével együtt érvényes.

**Mellékletek:**

1. **számú melléklet: vagyonkezelésbe adott ingatlanok és ingatlanrészek adatai**
2. **számú melléklet: alaprajz**
3. **számú melléklet: tulajdoni lap másolat** (30 napnál nem régebbi)
4. **számú melléklet: térképmásolat (hrsz:, dátum:**
5. **számú melléklet: Ingatlan állapotfelmérő adatlap**
6. **számú melléklet: ingóságok adatai** 2016. december 31-jei leltár szerint

Kelt: Veszprém, 2017. október ….

|  |  |
| --- | --- |
| ………………………………………..**………….. Önkormányzata****képviseli****……………****polgármester****Tulajdonos** | ………………………………………..**Veszprémi Tankerületi Központ****képviseli****Szauer István****tankerületi központ igazgató****Vagyonkezelő** |
| pénzügyileg ellenjegyzem: Kelt……………., 2017. október **………………………….**gazdasági vezető | pénzügyileg ellenjegyzem:Kelt: Veszprém, 2017. október ……………………………………………**Veszprémi Tankerületi Központ**Csiszárné Páricsi Marianngazdasági vezető |

|  |  |
| --- | --- |
| Ellenjegyzem:Kelt: ………….., 2017. október……………………………….  | Ellenjegyzem:Kelt: Veszprém, 2017. október „….”.………………………………………..ügyvéd |